
R E P U B L I K A   H R V A T S K A
ŠIBENSKO-KNINSKA ŽUPANIJA 
O P Ć I N A   E R V E N I K

KLASA: 602-01/26-01/14
URBROJ:2182-14-01-26-1

Ervenik, 16.09. 2026.
JAVNI POZIV
[bookmark: _GoBack]za iskaz interesa za financiranje izvannastavnih aktivnosti školske djece

Svrha poziva je financijski poduprijeti izvannastavne aktivnosti učenika osnovnih i srednjih škola radi zadovoljavanja različitih potreba učenika, a u skladu s njihovim interesima.

I. PREDMET JAVNOG POZIVA
Predmet ovog Javnog poziva je iskaz interesa roditelja/skrbnika za financiranje:
· članarine djeteta u sportskom klubu, udruzi, društvu ili drugoj organizaciji koja provodi aktivnosti za djecu;
· troškova sudjelovanja djeteta u izvannastavnim aktivnostima iz područja sporta, kulture, umjetnosti, glazbe, obrazovanja i drugih aktivnosti od interesa za djecu i njihov razvoj;
· troškova prijevoza djeteta od mjesta prebivališta do mjesta održavanja aktivnosti i natrag, kada prijevoz nije moguće organizirati na drugi odgovarajući način.
.	II. PRIHVATLJIVI TROŠKOVI
Općina Ervenik može, ovisno o raspoloživim proračunskim sredstvima i donesenim kriterijima, financirati ili sufinancirati:
· upisninu, mjesečnu ili godišnju članarinu;
· troškove prijevoza djeteta na aktivnosti i povratka s aktivnosti;
· druge opravdane troškove, ako su neposredno povezani s provedbom aktivnosti i odobreni od strane Općine.
Visina i način financiranja odredit će se za svako dijete, odnosno aktivnost, u skladu s raspoloživim sredstvima u Proračunu Općine Ervenik i kriterijima koje utvrdi nadležno tijelo Općine.

III. SADRŽAJ ISKAZA INTERESA
Iskaz interesa treba sadržavati::
· ime i prezime roditelja/skrbnika
· ime i prezime djeteta
· adresu prebivališta
· kontakt broj telefona 
· naziv aktivnosti za koju se iskazuje interes
· naziv kluba, udruge, društva ili druge organizacije u kojoj bi dijete sudjelovalo
· mjesto održavanja aktivnosti
· podatak o visini članarine odnosno drugog troška
· podatak o procijenjenom trošku prijevoza, ako je prijevoz potreban
IV. NAČIN I ROK PODNOŠENJA
Iskaz interesa potrebno je dostaviti:
· neposredno u Jedinstveni upravni odjel Općine Ervenik,
· putem pošte na adresu Općine Ervenik,
Sve dodatne informacije u vezi s ovim Javnim pozivom mogu se dobiti u prostorijama Općine Ervenik ili na telefon broj: 022 642 360.
OPĆINA ERVENIK

